La casa sull'albero - Srečanja z Avtorji
2023-12-20 18:00 - 19:00 (Europe/Rome) | Kulturni dom, ul. Brass 20, Gorica, 34170, Italy
Gostja večera goriška pisateljica in slikarka Laura Grusovin. Na kulturnem večeru bo predstavila njeno knjigo »La casa sull’albero« (Hiša na drevesu), katero je letos izdala založba Hammerle Editori iz Trsta. Z njo se bo pogovarjal Walter Chiereghin, odgovorni urednik revije »Il Ponte rosso«.
Vstop prost. Za informacije: Kulturni dom Gorica, tel. 0039 0481 33288; email info@kulturnidom.it.
Srečanje prirejata v skupnem sodelovanju kulturna zadruga Maja iz Gorice (v okviru projekta »Odkrivajmo talente«) in Kulturni dom v Gorici, pod pokroviteljstvom Dežele Furlanije Julijske krajine ter občin Gorica in Nova Gorica (EPK 2025).

ZAJEC ZVITOREPEC - Komigo baby
2024-01-07 11:00 - 12:00 | Kulturni dom, ul. Brass 20, Gorica, 34170, Italy
https://www.teaterssg.com/event/hisa-selivka-rozamunda/
SSG Trst
IGRATA
Nikla Petruška Panizon
Romeo Grebenšek

Tina Gunzek Glas

Uhati protagonist se zvito reši iz lisičinih krempljev, začne prodajati deteljo za srečo, obogati in kupi ladjo, s katero odpotuje v daljno Ameriko, nakar spozna cirkuški svet, kjer se zaljubi v zapeljivo Mirando. Avtor priredbe in režiser Gregor Geč je postavil zgodbo v otroško sobo in se je pri uprizoritvi namerno izognil tehnologiji, da bi s primarnimi gledališkimi elementi potrdil magično moč domišljije. O konceptu uprizoritve je povedal: »Premiera bo na velikem odru, zato pripravljamo enkratno gledališko doživetje. Otroci so danes bombardirani z digitalnimi vsebinami, zato raje uporabljamo predmete, ki jih lahko najdemo v otroški sobi. Igrače postanejo lutke in zaživijo. Gledalci prepoznajo posamezne elemente in razumejo, da z domišljijo lahko potujemo do Amerike in nazaj znotraj čisto običajne sobe, ki lahko postane ladja, travnik ali cirkus.«
Čarovnijo gledališke pustolovščine omogočajo scene slikarja Vaska Vidmarja, kostumi in lutke Mateje Čibej, luči Martina Pece in izvirna glasba, ki jo je napisal Davide Coppola.
Zajec Zvitorepec je ena od pravljic zbirke »Hiša selivka« in je na poseben način pritegnila pozornost avtorja priredbe zaradi aktualnih sporočil (predvsem v zvezi z individualizmom in vlogo materialnih dobrin) in uprizoritvenega potenciala. Vsebine na odru posredujeta igralca Nikla Petruška Panizon in Romeo Grebenšek, ki odigrata vloge otrok in vseh nastopajočih živalic. Kot glas off sodeluje tudi Tina Gunzek. Sodelovale so tudi asistentki za kostume in scene Helena Hafner in Veruš Villangò ter maskerka Tina Humar.

L’Azzardo del Giocoliere
2024-01-12 10:00 - 12:00 | Kulturni dom, ul. Brass 20, Gorica, 34170, Italy
Več na: https://www.federicobenuzzi.com/divulgazione/lazzardo-del-giocoliere/
Predstava – konferenca o žongliranju in matematiki iger na srečo
Igra je igra. Za uspeh v igri je treba vložiti energijo, čas in denar. Potrebno je znanje, spretnost in sreča. Vrednost vsega tega pa se zelo razlikuje glede na vrsto igre: spretnostne igre, kjer več kot igraš, boljši si, in igre na srečo, kjer več kot igraš, več izgubiš.

Mascara & Paillettes - Goriški grad
2024-01-13 20:30 - 22:00 | Kulturni dom, ul. Brass 20, Gorica, 34170, Italy
33. gledališki festival CASTELLO DI GORIZIA – Terzo teatro iz Gorice https://www.facebook.com/TerzoTeatroGorizia
Nagrada FRANCESCO MACEDONIO
gruppo Qaos di Forlì – Mascara & Paillettes – https://qaos.it/show-item/mascara-and-paillettes/
Predprodaja knjigarna LEG – C.so Verdi, 67 – Gorica tel.: 048133776 ali na spletu: https://www.vivaticket.com/it/ticket/mascara-pailletts-il-musical-col-vizietto/213307

Casa Anton - Goriški grad
2024-01-19 20:30 - 22:30 | Kulturni dom, ul. Brass 20, Gorica, 34170, Italy
33. gledališki festival CASTELLO DI GORIZIA – Terzo teatro iz Gorice https://www.facebook.com/TerzoTeatroGorizia
Nagrada FRANCESCO MACEDONIO
Amici dell’Arte di Offida (Ascoli Piceno) – https://www.facebook.com/gadaoffida/
Francesco Facciolli – Casa Anton (Čechov)
Predprodaja knjigarna LEG – C.so Verdi, 67 – Gorica tel.: 048133776 ali na spletu: https://www.vivaticket.com/it/ticket/casa-anton-di-francesco-facciolli-da-anton-cechov/213308

LEPA VIDA - Abonma SSG
2024-01-22 20:00 - 22:00 | Kulturni center Lojze Bratuž, ul XX Septembra, 85, Gorica, 34170, Italy
Staša Prah – LEPA VIDA

Koproducent: Slovensko stalno gledališče, Gledališče Koper

REŽISER
Marjan Nećak

Abonma SSG v Gorici – Italijanski nadnapisi

Skladatelj in scenograf
Marjan Nećak
Dramaturginja
Staša Prah
Oblikovalec giba
Klemen Janežič
Kostumografinja
Jelena Proković
Avtor videoprojekcij
Marin Lukanović
Lektor
Martin Vrtačnik
Oblikovalec svetlobe
Jaka Varmuž

IGRAJO
Anja Drnovšek
Rok Matek
Danijel Malalan
Blaž Popovski

Številna literarna dela, v katera je vgrajen mit o Lepi Vidi, pričajo o posebnem pomenu tega mita za slovensko narodno identiteto. V njem naj bi bile skrite nekatere poteze in usodni obrati, značilni za našo kolektivno zavest in dušo, kot so na primer: kompleks hrepenenja, arhetip matere, arhetip ženske, domotožje, odnos do tradicije, odnos do tujega in drugega, tudi uporništvo. Zato v uprizoritvi ne bodo manjkali Prešeren, Cankar, Roza, Lavrič in drugi, ki so mit o Lepi Vidi predelovali, prepisovali ter v njem iskali metaforo za svojo oziroma družbeno bolečino, izgovor ali oprostitev. Vendar se bo uprizoritev, bolj kot z iskanjem »pravih«, že napisanih besed, ukvarjala z današnjim pogledom na mit in zgodbo Lepe Vide. Kaj je hrepenenje? Še znamo hrepeneti, še zmoremo slišati svoje najgloblje ideje? Si dovolimo sanjati, smo sploh pripravljeni na uresničitev sanj? V kaj vse smo »prisiljeni« zaradi življenja, ki ga živimo? Živimo ali samo životarimo? V kaj nas peha okolica in v katere zanke se zapletamo sami? Lepo Vido ustvarjalci uprizoritve vidimo kot ljudsko mitološko zgodbo o hrepenenju, pogumu, nepremišljenosti, zvijači, žrtvovanju, strasti in ljubezni, ki nam bo pomagala odgovoriti na postavljena vprašanja. Glasbeno-gledališka uprizoritev, napolnjena z magičnimi dejanji, bo s svojo preprostostjo in igrivostjo razprla teme, ki v slovenskem narodovem spominu veljajo za tiste, ki nas zaznamujejo kot melanholične, nepotešene in podjarmljene. Uprizoritev bo sledila mitu, v katerem je Vida polnokrvna ženska, žena, mati in gospodinja, ki hrepeni, je drzna in močna in prevzema odgovornost za svoja dejanja.
Je seveda tudi otožna, prevarana, jezna, pa vendar iznajdljiva in najpomembnejše – ne obupa, ampak verjame, da zanjo obstaja rešitev, da za vse obstaja rešitev, da obstaja »Sonce«, ki nas lahko pripelje domov. Vida in ustvarjalci uprizoritve verjamejo v boljši svet. Čeprav se zavedajo tragike realnosti, usode in moči zla, vsemu navkljub gledajo tja v obzorje, čez morje in vidijo, kako tam iz daljave prihaja svetla rešitev.
Program goriškega abonmaja in podrobnosti na: https://www.teaterssg.com/abonmajski-program/abonma-v-gorici/

Light of hope, light of peace - Freevoices
2024-01-26 20:00 - 21:30 | Kulturni dom, ul. Brass 20, Gorica, 34170, Italy
Rotary klub Siliganum iz Solkana (pri Novi Gorici) vabi na solidarnostni-dobrodelni koncert, na katerem se bo predstavila vokalna skupina Freevoices Show Choir iz Koprivnega (pri Gorici), pod vodstvom Manuele Marussi. Izkupiček dobrodelnega koncerta, ki nosi naslov » Light of hope, light of peace« bo izročen oddelku bolnišnice dr. Franca Derganca za nego invalidne mladine v Stari Gori.
Izredno in v tem trenutku prav gotovo najbolj popularno goriško mladinsko skupino Freevoices iz Koprivnega, sestavlja približno trideset mladih, nadvse nadarjenih in spretnih glasbenih izvajalcev. Zbor izvaja intenzivno koncertno dejavnost s tematskimi predstavami v slogu “show-choir”, kjer je petje združeno s scenskimi in koreografskimi prizori. Prav zaradi teh značilnosti, ki so njihov osnovni zaščitni znak, so Freevoices v zadnjih letih izvedli več kot 150 koncertov in predstav, nekatere od njih pa so okronali s sodelovanjem z umetniki, kot so Moni Ovadia, Lucilla Galeazzi in Vinicio Capossela.
Svojevrstni dobrodelni čezmejni koncert »Light of hope, light of peace« prirejajo v skupnem sodelovanju, poleg pobudnika Rotarijskega kluba »Siliganum« iz Solkan, tudi Kulturni dom Gorica in kulturna zadruga Maja iz Gorice (v okviru projekta »Across the border«), s pokroviteljstvom občin Gorica in Nova Gorica (EPK 2025) in dežele FJK.
Vstopnina (dobrodelni prispevek): € 20,00. Za informacije in predprodajo vstopnic: Kulturni dom Gorica (Ul. Brass 20 – tel. +39 0481 33288 – info@kulturnidom.it).

Limone e caffé - Goriški grad
2024-01-27 20:30 - 22:30 | Kulturni dom, ul. Brass 20, Gorica, 34170, Italy
33. gledališki festival CASTELLO DI GORIZIA – Terzo teatro iz Gorice https://www.facebook.com/TerzoTeatroGorizia
Nagrada FRANCESCO MACEDONIO
Compagnia Degli Evasi, Castelnuovo Magra – https://www.facebook.com/teatrika.compagniadeglievasi
Simone Tonelli – Limone e caffé
Predprodaja knjigarna LEG – C.so Verdi, 67 – Gorica tel.: 048133776 ali na spletu:https://www.vivaticket.com/it/ticket/limone-e-caffe-di-simone-tonelli/213309

MEHURČKI - Komigo baby
2024-01-28 11:00 - 11:30 | Kulturni dom, ul. Brass 20, Gorica, 34170, Italy
Mehurčki

Gledališče Bičikleta
Igra: Brigita Leban
Otroške pesmice Otona Župančiča poznane tako staršem kot otrokom, so se ujele v lutkovni čebelnjak. Prav ta Zmaj, ki leti visoko, visoko in tiste Žabe, ki so čakale na dež. Tudi Zima zima bela, ki je rada pela, Stari medo je prišel po polno skledo meda in prispelo je Pismo iz daljne dežele. Ter seveda naš in vaš Ciciban s čebelo, ki rad skoči Na koleno in si umije roke, ko mu ptičica tako veleva. Pa tudi ko je zaspan, se prikrade k nam. Z rimo prežeta in z lutkami interpretirana predstava Mehurčki otrokom približa nekatere že ponarodele pesmice Otona Župančiča. Ponese nas v svet cicibanov, ki je danes za odtenek drugačen.
Predstava traja 30 minut in je primerna za otroke od 2. leta dalje.
AVTOR PESMIC: Oton Župančič
AVTOR VEZNEGA BESEDILA: Brigita Leban
REŽIJA in LUTKE: Barbara Bulatović
IGRA: Brigita Leban
SCENOGRAFIJA: Matjaž Moder in Barbara Bulatović
GLASBA: Katarina Šetinc

Un principe tra due mondi – Il mito di Cesare Rubini
2024-01-29 18:45 - 20:00 | Kulturni dom, ul. Brass 20, Gorica, 34170, Italy
Predstavitev knjige »Un Principe tra due mondi – Il mito di Cesare Rubini« (Princ med dvema svetoma – Mit o Cesareju Rubiniju), ki jo je lani izdala založba »Augh! Edizioni« iz Viterba. Na srečanju bosta prisotna avtorja, Sergio Meda (bivši novinar dnevnika »La Gazzetta dello sport) in trener Mario Zaninelli (oba iz Milana).
Leta 2023 bo minilo sto let od rojstva Cesareja Rubinija (1923 v Trstu), športnika, trenerja in menedžerja, ki predstavlja unikum v italijanskem športu: v dvorani slavnih je našel mesto v dveh različnih panogah. Poleg nedvomnih fizičnih in tehničnih sposobnosti, je Rubini po vojni izkoristil priložnost za tekmovanje v košarki in vaterpolu, saj se koledarja njunih prvenstev nista prekrivala. Leta 1948 je v Londonu z italijansko vaterpolsko reprezentanco osvojil olimpijsko zlato. Vzporedna ljubezen do košarke ga je iz Trsta pripeljala v Milan, v vrste Olimpie (slavni Simenthal), kjer je takoj izkazal svoj drugi športni talent. Rubini, ki je bil najprej ikona v dveh športnih panogah, je kot trener povezal svoje ime z državnimi in mednarodnimi dosežki Olimpie iz Milana ter zasedal pomembne vodstvene položaje v italijanski košarkarski federaciji (FIP). Ta knjiga pripoveduje o “princu” v celoti, od njegovega otroštva v Trstu, do ostalih italijanskih mest, kjer je zmagoval ali se v vsakem primeru odlikoval.
Srečanje, oziroma »poklon Rubiniju« prirejata košarkarska zveza FIP za deželo FJK in založba »Augh!« iz Viterba, v sodelovanju z društvom UGG iz Gorice in goriškim Kulturnim domom.
Vstop prost.

Ilustracije pravljic iz Solbice (Rezija)
2024-01-30 17:30 - 18:30 | Kulturni dom, ul. Brass 20, Gorica, 34170, Italy
Pod mentorstvom doc. Suzi Bricelj, se nam bodo predstavili ilustratorji Akademije za likovno umetnost in oblikovanje Univerze v Ljubljani: Tinkara Kovačič, Vanja Flis, Manca Matelič, Maša Zara Ličen, Jure Hull, Žan Zupan, Jasmina Grobin, Gaja Lapajne Stanič, Maja Hočevar, Danaja Kurnik, Ana Turičnik, Borja Slamič, Bojan Zavišin, Anita Grgurević, Antea Benzon, Lan Dvornik in Milko Pečanić.
Po besedilnem izhodišču pravljic v pripovedi pravljičarke Tine Wajtove iz Solbice (Rezija) in v zapisu Milka Matičetovega, so študenti drugega letnika dodiplomskega in prvega letnika podiplomskega študija ilustracije na Akademiji za likovno umetnost in oblikovanje Univerze v Ljubljani (UL ALUO) v akademskem letu pripravili raznolike likovne interpretacije pravljic iz Rezije..
Pri študiju so bili še posebej pozorni na jezik zapisa pravljice ter na geografsko in kulturno področje Rezije, iz koder pripovedi izhajajo. Vsak študent dodiplomskega študija ilustracije si je izbral eno pravljico ter jo predstavil v seriji štirih ilustracij tako, da je zgodbo prikazal v njeni celoti. Podiplomski študenti pa so izbrano pripoved ilustrirali z eno samo ilustracijo, ki pa je trodimenzionalni objekt in vsebinsko interpretira izbrano pravljico na čimbolj avtorski način. Pri tem jih je še posebno zanimala sporočilnost pravljice in njena aktualnost.
Študenti so tako spoznavali in raziskovali področje domišljijske pripovedne ilustracije. Skozi proces ustvarjanja vizualne pripovedi, osvojijo temeljna znanja potrebna za to zvrst ilustracije, kot je vizualno oblikovanje protagonistov, oblikovanje dogajalnega prostora, kostumsko umeščanje v čas dogajanja, gradnja vizualne pripovedi z določanjem kompozicijskih principov ter drugih likovnih načel.
Zapise pravljic je zaupal Inštitut za slovensko narodopisje ZRC SAZU, zanj dr. Monika Kropej Telban. V študijskem procesu pa sta pomagala profesorja Univerze v Ljubljani, izr. prof. dr. Matej Šekli (UL FF), ki je predstavil jezikovno narečje Rezije, prof. dr. Milena Mileva Blažič (UL PEF) pa je osvetlila vlogo pravljice v družbenem kontekstu.. V času študija besedil so študentje obiskali tudi Rezijo, kraj Solbico ter Muzej rezijanskih ljudi pod strokovnim vodstvom direktorice muzeja, Luigie Negro.
Razstava, ki jo v skupnem sodelovanju prirejajo Akademija za likovno umetnost in oblikovanje Univerze v Ljubljani, Kulturni dom v Gorici (v okviru projekta »2025 Rokovanje kultur), kulturna zadruga Maja (Gorica) in Muzej rezijanskih ljudi, s pokroviteljstvom Dežele Furlanije Julijske krajine ter občin Gorica – nova Gorica (EPK 2025), bo odprta vse do 8. februarja 2024 po sledečem urniku: od ponedeljka do petka: od 9.00 do 13.00 in od 15.00 do 18.00 ure, ter v večernih urah med raznimi kulturnimi prireditvami.

Vlaki za koncentracijska taborišča – Deportacije iz goriškega zapora (1943-1945)
2024-01-31 17:30 - 18:30 | Kulturni dom, ul. Brass 20, Gorica, 34170, Italy
Prevod v slovenščino knjige priznanega furlanskega zgodovinarja Luciana Patata iz Krmina »Vlaki za koncentracijska taborišča – Deportacije iz goriškega zapora (1943-1945)«. Knjigo sta s skupnim naporom prevedla publicist Igor Tuta iz Trsta in diplomirana sociologinja prof. Pia Lešnik iz Ljubljane. Pri izdaji slovenskega prevoda so sodelovali tudi goriška novinarja Marko Marinčič in Andrea Bellavite, oblikovalec Silvan Bevčar, slavist Zoltan Jan ter kulturna zadruga Maja iz Gorice.
Kulturni dom v Gorici si je aktivno in premišljeno prizadeval, da se v slovenščino prevede in izda strokovno znanstvena monografija I treni per i lager – La deportazione dal carcere di Gorizia 1943-1945” (Vlaki za taborišča – Deportacije iz goriškega zapora 1943 – 1945). Knjiga je izšla leta 2022 v italijanščini po zaslugi nadvse prizadevnega zgodovinarja Luciana Patata iz Krmina. Govori o deportacijah na tisoče Goričanov v nemška taborišča. Med njimi predstavljajo glavnino Slovenci iz krajev takratne goriške pokrajine (današnje zamejstvo in Severno primorska regija). Med njimi so bile tudi ženske in mladoletniki, ki niso bili vključeni v vojaške formacije in jih niso zajeli med oboroženimi spopadi.
Knjiga torej podrobno obravnava deportacije zapornikov iz goriškega zapora v Nemčijo v dvajsetih mesecih nemške okupacije mesta (september 1943 – april 1945). V tistem času so Nemci aretirali in zaprli nad 7.000 ljudi, med katerimi so jih okrog 3.085 deportirali v Nemčijo: 1.900 so poslali v koncentracijska taborišča, 1.200 na prisilno delo; med njimi je bilo tudi 27 članov goriške judovske skupnosti, prevladovali pa so Slovenci.
Večina deportirancev je prihajala iz slovenskih občin (iz vseh današnjih »zamejskih« krajev (od Benečije, Števerjana, Gorice, Sovodenj, Doberdoba do Nabrežine in Trsta), kot tudi iz celotne severno Primorske regije od Bovca do goriškega Krasa, torej iz krajev, ki so takrat bili del goriške pokrajine.
Knjiga prinaša tudi mesečna poročila o glavnih policijskih operacijah in obdela tragično zgodbo vlakovnih kompozicij za Nemčijo. Opiše tudi streljanje obsojencev, talcev in partizanov za obzidjem Goriškega gradu in na drugih mestnih lokacijah.
V dodatku so v knjigi nanizani biografski podatki 3.085 interniranih (osebni podatki, dan aretacije in deportacije, ciljno koncentracijsko taborišče, premestitve, datum smrti oz. povratka domov).
Za tisk monografije je bila zadolžena tiskarna Budin iz Gorice, za administrativne obveznosti pa kulturna zadruga Maja iz Gorice.
Na premierski predstaviti monografije bosta poleg avtorja Luciana Patata in predsednika inštututa IFSML iz Vidma, Giovannija Ortisa, gosta večera prevajalca knjige Igor Tuta in Pia Lešnik. Uvodno misel bo ob tej priložnosti podal predsednik Kulturnega doma v Gorici, Igor Komel.
Srečanje prirejajo v skupnem sodelovanju Kulturni dom v Gorici, inštitut IFSML iz Vidma, goriška sekcija ANPI – VZPI, društvo TIGR in kulturna zadruga Maja iz Gorice (projekt »Čedermaci današnjega časa), ter pod pokroviteljstvom Dežele Furlanije Julijske krajine, društva TIGR in Slovenske kulturno gospodarske zveze ter občin Gorica in Nova Gorica (EPK 2025).

UN VIAJE EN EL ALMA DEL FLAMENCO - Goriški grad
2024-02-03 20:30 - 23:00 | Kulturni dom, ul. Brass 20, Gorica, 34170, Italy
33. gledališki festival CASTELLO DI GORIZIA – Terzo teatro iz Gorice https://www.facebook.com/TerzoTeatroGorizia
Nagrada FRANCESCO MACEDONIO – Slavnostni večer z nagrajevanjem festivala. Sledi:
UN VIAJE EN EL ALMA DEL FLAMENCO
Predprodaja knjigarna LEG – C.so Verdi, 67 – Gorica tel.: 048133776 ali na spletu:https://www.vivaticket.com/it/ticket/un-viaje-en-el-alma-del-flamenco-un-viaggio-nell-anima-del-flamenco/213310

Otroško pustno rajanje
2024-02-13 15:00 - 18:00 | Kulturni dom, ul. Brass 20, Gorica, 34170, Italy
Tradicionalno pustovanje namenjeno najmlajšim.
Z raznimi animacijami in igrami bosta prisotne zabavale nadebudni tržaški animatorki Elena Husu in Melita Malalan.
Festival Komigo baby prireja Kulturni dom Gorica v sodelovanju z ZSKD, AŠZ Dom Gorica in kulturno zadrugo Maja, pod pokroviteljstvom SKGZ in s podporo Dežele FJK, Fundacije Goriške hranilnice, Urada Republike Slovenije za Slovence v zamejstvu in po svetu in Občine Gorica.
Za vse podrobnejše informacije in rezervacije (do 12.2.) se lahko zainteresirani obrnejo na urad Kulturnega doma v Gorici (tel. +39 0481 33288 – info@kulturnidom.it).
Vstopnina: otroci € 5,00; spremljevalci, bratje in sestre € 3,00.

..Le sosed bo mejak…
2024-02-15 18:00 - 19:00 | Kulturni dom, ul. Brass 20, Gorica, 34170, Italy
V okviru projekta »Čedermaci današnjega časa« in v sodelovanju s Kulturnim domom v Gorici ter združenjem »Il libro delle 18.03«, je kulturna zadruga Maja lansko leto dala pobudo za »Prešernova proslava nekoliko drugače«. Šlo je za proslavo, ki je bila še posebej namenjena našim sosedom italijanske in furlanske narodnosti, oziroma predstavitev dokumentarca »Po sledeh slovenske kulture«, ki sta ga pripravila Miran Košuta in Andrea Bellavite . Filmski zapis je posnel režiser Ivo Saksida, za tehnično obdelavo pa je poskrbelo podjetje Video-produkcija VP iz Nove Gorice.
Kot posebnost letošnje proslave, oz. dodatna vrednost projekta »Čedermaci«, pa bo, po zgledu lanske, obratna poteza: tokrat bo na vrsti pod geslom “Spoznavajmo soseda“, poseben poučni razgovor z naslovom »..Le sosed bo mejak…, oz. Po sledeh italijanske in furlanske literature v deželi Furlaniji Julijski krajni«.
Gosta letošnjega snidenja ob slovenskem kulturnem prazniku (nekoliko drugače) pa sta literarni zgodovinar in univerzitetni profesor Miran Košuta iz Trsta ter novinar Marko Marinčič iz Gorice.
Vstop prost.
Za podrobnejše informacije (in rezervacije) se lahko zainteresirani obrnejo na urad Kulturnega doma v Gorici (ul. Bras 20 – tel. 0481.33288 – info@kulturnidom.it ).

Le stele sta a vardar
2024-02-20 20:30 - 22:00 | Kulturni dom, ul. Brass 20, Gorica, 34170, Italy
ZLATE ROKE (2.izvedba) Krožnost (uporabe) med igro in identiteto

Po srčni kapi bogat notar zapusti svojo drago in vsestransko angažirano sestro, ljubljeno in lahkomiselno ženo, oboževanega sina, ki se zanima za potovanja in žuželke, ter morbidno družinsko prijateljico, ki takoj pride na dolžnostni obisk. Zapusti jih v popolnem brezupu in ne ve, kako se bodo odzvali na njegovo smrt in kako bodo ravnali z domnevno bogato dediščino. Kot zvezdnik se torej odloči, da bo ostal še nekaj časa in opazoval vedenje svojih bližnjih vse do …eksplozivnega konca!

Odlična komedija, v kateri oče, mati in sin v posodo bljeni različici povzemajo like kralja, kraljice in fanta z igralnih kart, hkrati pa ponujajo priložnost za odrsko uprizoritev lokalnih posebnosti.

Trajanje 80 min. – Prost vstop

Pobudnica in kuratorka projekta Lorena Matic
Organizacija projekta Associazione culturale Opera Viva

David Pintar - razstava
2024-02-23 18:00 - 19:00 | Kulturni dom, ul. Brass 20, Gorica, 34170, Italy
Odprtje samostojne razstave slikarja Davida Pintarja iz Števerjana (Go), s stalnim bivališčem v San Martino di Castrozza (Trento). Umetnika bosta na otvoritveni slovesnosti predstavila Alenka Di Battista in Andrea Bellavite. S kulturnim sporedom bo odprtje obogatil tudi mešani pevski zbor F.B: Sedej iz Števerjana.
David Pintar se je rodil leta 1959 v Gorici. Z družino je živel v Števerjanu, kamor je hodil v osnovno šolo. Leta 1976 je opravil diplomo na Umetnostnem zavodu v Gorici in postal »Maestro d’Arte«. S slikanjem se ukvarja v prostem času, razstavljal pa je že na Tridentinskem, Goriškem in v Sloveniji. V domačem logu je sodeloval in risal za lokalni list Števerjanski vestnik.
Ob ogledovanju njegovih del začutimo v tradiciji zasidranega slikarja, a solidno podkovanega in veščega občutljive slikarske tehnike, kot je akvarel. Vsebinsko pa je Pintar razplet med rodna Brda in Tridentinsko, kjer se je ustvaril dom in družino. Goriški likovni kritik Joško Vetrih je o njem napisal: ”V zadnjem času so podobe, občutki in čustva iz otroških let, ki jih je preživel v Brdih, z nostalgično trdovratnostjo ponovno vstopila v njegov spomin. Utelešeni v znakih in barvah, se javljajo v vrsti del, ki jih imamo lahko pod določenim vidikom za ikone z ljudsko in religiozno značilnostjo.”
Razstava, katero prirejata v skupnem sodelovanju Kulturni dom v Gorici in kulturna zadruga Maja (v okviru projekta »Odkrivajmo talente«), s pokroviteljstvom Dežele Furlanije Julijske krajine in Občine Števerjan (Go), bo odprta vse do 9. marca 2024 po sledečem urniku: (od ponedeljka do petka) od 9.30 do 12.30 in od 15.30 do 18.00 ure, ter v večernih urah med raznimi kulturnimi prireditvami.

TUJEC - Abonma SSG
2024-02-26 20:00 - 22:00 | Kulturni center Lojze Bratuž, ul XX Septembra, 85, Gorica, 34170, Italy
Albert Camus – TUJEC
REŽISER
Franco Però

Abonma SSG v Gorici – Italijanski nadnapisi
Uradnik Meursault odklanja laž…lagati pomeni predvsem izražati več od same resnice in kot veleva človeško srce, izreči več, kot se čuti…. on noče skrivati svojih čustev in družba se ob tem počuti ogroženo.
Program goriškega abonmaja in podrobnosti na: https://www.teaterssg.com/abonmajski-program/abonma-v-gorici/

PRIREDITEV OB SLOVENSKEM KULTURNEM PRAZNIKU
2024-02-28 18:00 - 19:30 | Kulturni dom, ul. Brass 20, Gorica, 34170, Italy
Prireditev bo živahna in razposajena, saj jo bo oblikovalo približno 80 nastopajočih fantov in deklet, starih od 6 do 19 let.
Dogodek organizirajo Kulturni dom, Dijaški dom in Šola petja Damjane Golavšek, ki deluje v Dijaškem domu. Pri programu sodeluje tudi Glasbena Matica.
Pokrovitelj večera je Skgz.

Okrogla miza na temo: Ne premierjevi vladi. Zagovarjajmo Ustavo
2024-02-29 18:00 - 20:00 | Kulturni dom, ul. Brass 20, Gorica, 34170, Italy
Srečanje bo predsedoval Roberto Criscitiello, deželni tajnik stranke Komunistične prenove.
Spregovorili bodo: Dianella Pez iz odbora “No Autonomia Differenziata”; Gianluigi Pegolo, Koordinacija za ustavno demokracijo; Furio Honsell, deželni svetnik Odprte levice FJK.

ČRTEK V MESTU - Komigo baby
2024-03-03 11:00 - 11:40 | Kulturni dom, ul. Brass 20, Gorica, 34170, Italy
ČRTEK V MESTU

Ku-Kuc Gledališče
Igrata: Petra Jauk, Urška Raščan
Iskriva zgodba o mladičku tigru, ki ga otroška zvedavost popelje iz živalskega vrta v veliko mesto, majhne in velike ozavešča o aktualnih vrednotah trajnostne mobilnosti, ki jih preplete z varnostjo v cestnem prometu Najmlajši se nevede, skozi pesmice in smeh, poučijo o nevarnostih, ki prežijo na majhne udeležence v prometu in se ob tem, ko mladičku pomagajo varno vrniti se domov, poučijo o predpisih in pravilih obnašanja v cestnem prometu ter krepijo vrednote sodelovanja, solidarnosti in empatije.

Darija Gordić Milinković - razstava
2024-03-06 18:00 - 19:00 | Kulturni dom, ul. Brass 20, Gorica, 34170, Italy
v okviru »8. marca – Mednarodnega dneva žena«, bo v mali dvorani odprtje razstave novogoriške slikarke Darije Gordić Milinković.
Slikarka je rojena v Pančevu (Srbija), zaključila pa je umetniško gimnazijo v Šabcu, nato je leta 2001 diplomirala na Višji šoli likovnih in uporabnih umetnosti v Beogradu. Doslej se je širši javnosti predstavila z vrsto samostojnih razstav in sodelovala na številnih skupinskih razstavah. Več let se je udejstvovala kot organizatorica in mentorica raznih likovnih razstav.
O slikarki likovni kritik mag. Siniša Vidakovič izpostavlja naslednje: »Uloviti utrip vsakdana, ga pretopiti v lastno in univerzalno umetnost, v umetnost, ki je razbremenjena zahtev ultra moderne trendovske angažiranosti, je postal glavno vodilo v delu umetnice Darije Gordić Milinković, podprt še s posavsko – tamnavskim duhom, ki je vtkan v njeno ustvarjanje.
Figura, ko najzahtevnejši motiv, ki se ga sodobni umetniki z nezaupanjem lotevajo, je postala del intimnega sporočanja, citat potovanja lastnih drobcev v mikrosvet radosti, v njen pravir, v svet čistega, enostavnega, v svet harmonije in izvora življenjskih sokov resnice.
Motivi živali so postali njen svet, njena zaokrožena celota in hkrati prostor ustvarjalne preizkušnje prav vseh nalog, ki so bistvo in klic vsakega umetnika.«
Razstavo prireja Kulturni dom v Gorici v sodelovanju s kulturno zadrugo Maja iz Gorice (v okviru projekta »Odkrivajmo talente«), s pokroviteljstvom Dežele Furlanije Julijske krajine ter občin Gorica in Nova Gorica (EPK 2025).
Razstava bo odprta vse do 22. marca 2024 po sledečem urniku: (od ponedeljka do petka) od 9.30 do 12.30 in od 15.30 do 18.00 ure, ter v večernih urah med raznimi kulturnimi prireditvami.

CARGNELAS – DONNE CHE HANNO SAPUTO RESISTERE ALLA STORIA
2024-03-07 20:00 - 21:30 | Kulturni dom, ul. Brass 20, Gorica, 34170, Italy
8. MAREC – MEDNARODNI DAN ŽENA
nastopata ANGELO FLORAMO in NICOLE COCEANCIG
Ganljiva pripoved o resničnih zgodovinskih dogodkih, kjer se prepleteta besede in glasba. V času fašističnega dvajsetletnega obdobja so učiteljice kljubovale režimu in skrivaj poučevale otroke slovenščino, ki jo je režim prepovedal. Učiteljice so bile odločne, ljubeče in občutljive. Zaznamovale so jih poštenost, vztrajnost, navezanost na lastne korenine in ljubezen do svojih ljudi.
Pri prireditvi sodelujejo združenje zadrug Coop Alleanza 3.0, Kulturni dom v Gorici (v okviru festivala »Komigo 2024« – izvenabonmajska predstava), SOS Rosa, združenje »Il libro delle 18.03«, društvo Apertamente iz Tržiča, društvo »Da donna a donna« iz Gorice, Anpi–Vzpi, založba »Qudu libri« iz Gorice in kulturna zadruga Maja iz Gorice, s pokroviteljstvom Dežele FJK, Občine Gorica in Mestne občine Nova Gorica (EPK 2025) ter Slovenske kulturno-gospodarske zveze.
Vstop prost s prostovoljnmii prispevki. Za dodatne informacije: Kulturni dom v Gorici (ul. Brass 20, tel. +39 0481 33288, info@kulturnidom.it).

Donne in divisa
2024-03-08 20:30 - 22:00 | Kulturni dom, ul. Brass 20, Gorica, 34170, Italy
DONNE IN DIVISA v organiziaciji tednika Voce Isontina
Poleg debate, bosta popestrili večer plesna šola GoKaos in kvartet flavt 4F
Vstop prost s prostovoljnimi prispevki namenjeni združenju SOS Rosa
rezervacije na: cons.par@regione.fvg.it ali v uredništvu Voce Isontina.

Forum idej - Mladi in čezmejnost
2024-03-12 18:00 - 19:00 | Kulturni dom, ul. Brass 20, Gorica, 34170, Italy
SKGZ vabi na okroglo mizo na temo EPK: mladi in čezmejnost
Alenka Florenin se bo pogovarjala s Tino Balta, Simonom Cotičem, Ano Kiaro Curk, Lapom Farolfi, Katarino Visintin in Ivano Vodopivec. Vabljeni!
V sodelovanju s Slovenskim programom RAI za FJK.

PREHRANA IN PREHRANSKE MOTNJE
2024-03-14 14:00 - 17:45 | Kulturni dom, ul. Brass 20, Gorica, 34170, Italy
Tečaj usposabljanja na temo PREHRANA IN PREHRANSKE MOTNJE
V organizaciji MD STUDIO namenjen zdravnikom in biologom
Več in vpis na https://www.mdstudiocongressi.com/it/eventi-residenziali/2024/corso-dan

Večer o ozaveščanju pri motnjah hranjenja
2024-03-14 18:30 - 20:30
V organizaciji občinskih lekarn Gorice in združenja Fenice FVG
Nastopajo:
Francesca Cerno – SCGV Emil Komel
Axis Danza iz Gorice
Umetnostna gimnastika “Isonzo”
Šola baleta in modernega plesa Tersicore
Prost vstop

Ponarejene resnice - razstava
2024-03-25 18:00 - 19:00 | Kulturni dom, ul. Brass 20, Gorica, 34170, Italy
odprtje samostojne razstave priznanega likovnega umetnika, Giordana Floreanciga iz Benečije, z naslovom »Ponarejene resnice – False verità«. Umetnika bodo na otvoritveni slovesnosti predstavili slikar Hijacint Jussa in Marina Cernetig (predstavnika Nediških dolin) ter goriški novinar Andrea Bellavite.
Razstava, katero prirejajo v skupnem sodelovanju Kulturni dom v Gorici, kulturna zadruga Maja (v okviru projekta »Odkrivajmo talente«), Društvo beneških umetnikov, kulturno društvo Ivan Trinko iz Čedada, Beneška galerija iz Špetra Slovenov in združenje Opera Viva iz Trsta, s pokroviteljstvom Dežele Furlanije Julijske krajine, občin Gorica in Nova Gorica (EPK 2025) ter Slovenske kulturno gospodarske zveze (SKGZ), bo odprta vse do 15. aprila 2024 po sledečem urniku: (od ponedeljka do petka) od 9.30 do 12.30 in od 15.30 do 18.00 ure, ter v večernih urah med raznimi kulturnimi prireditvami.

TAKO BLIZU - Abonma SSG
2024-03-25 20:00 - 22:00 | Kulturni dom, ul. Brass 20, Gorica, 34170, Italy
Luca Quaia – TAKO BLIZU

Koproducent: Slovensko stalno gledališče, Teatro Stabile di Trieste La Contrada

REŽISER
Luca Quaia

Abonma SSG v Gorici – Italijanski nadnapisi
26/03/2024 Izvenabonmajski dogodek
Mlada ženska se odloči za selitev v udobnejše stanovanje. Novo okolje nepričakovano prinaša veliko strahov zaradi soočanja z lastnimi predsodki v odnosu do soseda, ki je prišlek.
Program goriškega abonmaja in podrobnosti na: https://www.teaterssg.com/abonmajski-program/abonma-v-gorici/

Stena ob steni - Komigo
2024-04-03 20:30 - 22:00 | Kulturni dom, ul. Brass 20, Gorica, 34170, Italy
pred-dogodek letošnjega festivala komičnega gledališča »Komigo 2024«, komedija v priredbi gledališke skupine KD Sovodnje »Stena ob steni«, v režiji Kristine Di Dio.
Pravi se, da številka sedem velja za pravljično in srečno število. Pri gledališki skupini kulturnega društva “Sovodnje” verjamejo v to saj po sedmih letih od prve odigrane predstave, se je skupina spet predstavila letos na odru z novim prvencem. Tokrat se gre za gledališko komedijo “Stena ob steni”, ki jo je priredila in zrežirala v Sovodnjah že posvojena režiserka Kristina Di Dio, ki se je zgledovala po veseloigri “Sestanek hišnega sveta” avtorja Bojana Macuha. Igra, enodejanka, opisuje kaj se lahko zgodi, če v isto sobo butneš neoporečnega predsednika, vsestranskega pomočnika, strašno nogometno navijačico, prišleka iz sosednje države, vsevedočega dandija, očarljivo občinsko predstavnico in ljubko tajnico. Dogodivščine, prepiri, ljubezenske izpovedi in še več. Vse to se dogaja pri steni ob steni.
Gledališka skupina kulturnega društva “Sovodnje”, je začela redno vaditi igro v jesenskih mesecih, žal pa, zaradi nekaterih težav, ki so privedle do zakasnitve premiere, je bilo treba počakati do januarja za nastop pred domačo publiko. Tudi tokrat je zaradi študijskih in družinskih razlogov prišlo do nekaterih zamenjav v igralskem kadru. Nekatere igralke so trenutno skupino zapustile, druga pa se ji je pridružila. Na odru bodo tako tokrat nastopili že poznani Alida Passon, Erik Figelj, Jožef Pipan, Peter Figelj, Saša Klanjšček in Veronika Vizintin, katerim se je letos pridružila še domačinka Jasmin Lutman.
Vstop prost (prostovoljni prispevki). Za dodatne informacije in rezervacije: Kulturni dom v Gorici (ul. Brass 20, tel. +39 0481 33288, info@kulturnidom.it).
Vpisovanje abonmajev Komigo poteka (vse do 15. aprila 2024) pri blagajni Kulturnega doma v Gorici (ul. Brass 20 – tel. +39 0481.33288) vsak delavnik od 9.00 do 13.00 in od 15.00 do 18.00 ure. Cena abonmaja (osem predstav): 80,00 €, znižani (upokojenci, študenti) 60,00 €.
